pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้บริหาร ก.อุตฯ เยี่ยมชมการดำเนินงานของอุทยานวิทยาศาสตร์และเทคโนโลยีและสถานีวิจัยฯ แม่เหียะ ม.เชียงใหม่
วันพฤหัสบดีที่ 16 มิถุนายน 2565
ผู้บริหาร ก.อุตฯ เยี่ยมชมการดําเนินงานของอุทยานวิทยาศาสตร์และเทคโนโลยีและสถานีวิจัยฯ แม่เหียะ ม.เชียงใหม่
ผู้บริหาร ก.อุตฯ เยี่ยมชมการดําเนินงานของอุทยานวิทยาศาสตร์และเทคโนโลยีและสถานีวิจัยฯ แม่เหียะ ม.เชียงใหม่ เพื่อเชื่อมโยงการทํางานด้านการพัฒนาพืชกัญชงและการวิจัยพัฒนาแมลงสู่ภาคอุตสาหกรรมร่วมกันในอนาคต
เมื่อวันที่ 14 มิถุนายน 2565 นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนายจุลพงษ์ ทวีศรี รองปลัดกระทรวงอุตสาหกรรม นายเปรมวิทย์ จรีเวฬุโรจน์ ผู้ทรงคุณวุฒิทางวิทยาศาสตร์ในการแปรรูปผลิตภัณฑ์ คณะเจ้าหน้าที่จากกระทรวงอุตสาหกรรมและคณะทํางานโครงการนําร่องศูนย์แปรรูปกัญชงให้เป็นผลิตภัณฑ์อุตสาหกรรมขั้นกลางสําหรับเกษตรกรรายย่อย เยี่ยมชมการดําเนินงานของหน่วยงานทั้ง 2 หน่วยงาน จังหวัดเชียงใหม่ โดยมีผู้ช่วยศาสตร์จารย์ ดร.ธัญญานุภาพ อานันทนะ ผู้อํานวยการอุทยานวิทยาศาสตร์และเทคโนโลยี มหาวิทยาลัยเชียงใหม่ และทีมงาน ให้การต้อนรับและร่วมหารือความร่วมมือระหว่างหน่วยงาน
ทั้งนี้ทางอุทยานยังได้มีการเชื่อมโยงการทํางานด้านการวิจัยและพัฒนาโครงการนวัตกรรมน้ํามันสกัดจากแมลงทหารเสือ (Hermetia Illucens) ร่วมกับคณะเกษตรศาสตร์ มหาวิทยาลัยเชียงใหม่ในการวิจัยพัฒนาการใช้แมลงทหารเสือ (Black Soldier Fly) ให้เกิดประโยชน์ในเชิงอุตสาหกรรมในด้านต่างๆ เนื่องจากแมลงทหารเสือมีคุณสมบัติสามารถย่อยมูลสุกรและซากพืชได้ถึงร้อยละ 8 เป็นโปรตีนตากแห้ง 42% ให้พลังงาน 2900 kg/cal ไขมัน 35% กรดไขมันอิ่มตัว 65.5% Lauric acid สูง และมี N-3(Omega-3) โดยในส่วนการวิจัยแมลงทหารเสือ ได้รับเกียรติจาก รศ.ดร.จิราพร กุลสาธิน และผศ.น.สพ.ดร.สุวิทย์ โชตินันท์ และทีมงานให้เกียรติบรรยายและพาเยี่ยมชมการวิจัยดังกล่าว
ทั้งนี้ นายสุชาติฯ ได้แสดงความคิดเห็นว่า ควรมีนโยบายให้มีการจัดตั้งคณะทํางานร่วมกันระหว่างคณะเกษตรศาสตร์ มหาวิทยาลัยเชียงใหม่ สถาบันอาหารกระทรวงอุตสาหกรรม สํานักงานพัฒนาวิทยาศาสตร์และเทคโนโลยีแห่งชาติ และมีผู้ทรงคุณวุฒิเป็นที่ปรึกษาในการศึกษา วิจัยและพัฒนาแมลงชนิดนี้ให้เป็น Life Cycle Product Innovation อย่างเป็นรูปธรรมและนําไปสู่นวัตกรรมอุตสาหกรรม
รัฐบาลไทย-ข่าวทำเนียบรัฐบาล-ดีอีเอสเตือนข่าวปลอมใช้กรอบทะเบียนรถสกรีนลายกราฟิกเลียนแบบป้ายประมูล ไม่ผิดกฎหมาย
วันจันทร์ที่ 6 กันยายน 2564
ดีอีเอสเตือนข่าวปลอมใช้กรอบทะเบียนรถสกรีนลายกราฟิกเลียนแบบป้ายประมูล ไม่ผิดกฎหมาย
ดีอีเอสเตือนข่าวปลอมใช้กรอบทะเบียนรถสกรีนลายกราฟิกเลียนแบบป้ายประมูล ไม่ผิดกฎหมาย
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีการโพสต์และแชร์ข้อความในสื่อต่างๆเกี่ยวกับประเด็นเรื่องใช้กรอบทะเบียนรถสกรีนลายกราฟิกเลียนแบบป้ายประมูลไม่ผิดกฎหมายทางศูนย์ต่อต้านข่าวปลอมได้ตรวจสอบข้อเท็จจริงโดยกรมการขนส่งทางบกกระทรวงคมนาคมพบว่าข้อมูลที่ปรากฏดังกล่าวเป็นข้อมูลเท็จ
กรณีที่มีการเผยแพร่ข้อความว่าสามารถใช้กรอบทะเบียนรถสกรีนลายกราฟิกเป็นลายเดียวกับป้ายประมูลได้โดยไม่ผิดกฎหมายเพราะขนส่งออกเองนั้นทางกรมการขนส่งทางบกกระทรวงคมนาคมได้ชี้แจงว่าเรื่องดังกล่าวไม่เป็นความจริงและขอเตือนประชาชนอย่าหลงเชื่อข้อความดังกล่าวเนื่องจากการกระทําดังกล่าวมีความผิดตามกฎหมายโดยการแก้ไขดัดแปลงแผ่นป้ายทะเบียนรถทั้งหมดหรือบางส่วนการเขียนแก้ไขตัวเลขด้วยลายมือให้เป็นเลขอื่นตามความเชื่อส่วนบุคคลรวมถึงกรณีที่นําวัสดุเช่นแผ่นทองคําเปลวหรือแผ่นสติ๊กเกอร์ติดทับจนบดบังตัวอักษรหรือตัวเลขบนแผ่นป้ายทะเบียนรถกรณีการใช้แผ่นป้ายทะเบียนรถสกรีนลวดลายกราฟิกเลียนแบบแผ่นป้ายทะเบียนประมูลรวมทั้งการนําแผ่นป้ายพลาสติกที่สกรีนลายกราฟิกไปใช้ครอบแผ่นป้ายทะเบียนรถทําให้เข้าใจผิดว่าเป็นแผ่นป้ายทะเบียนประมูลนอกจากนี้ยังมีกรณีทําแผ่นป้ายทะเบียนรถใหม่ทั้งแผ่นเลียนแบบแผ่นป้ายทะเบียนประมูลโดยใช้เลขทะเบียนเดิมและการใช้แผ่นป้ายทะเบียนรถที่ทางราชการไม่ได้ออกให้การกระทําดังกล่าวเป็นความผิดตามพระราชบัญญัติรถยนต์พ.ศ. 2522มาตรา11ประกอบมาตรา60ฐานใช้แผ่นป้ายทะเบียนมีลักษณะไม่ถูกต้องตามที่กําหนดในกฎกระทรวงหรือนําวัสดุหรือสิ่งอื่นใดมาปิดบังหรือติดไว้ในบริเวณใกล้เคียงกับแผ่นป้ายทะเบียนรถปรับสูงสุดไม่เกิน2,000บาทและหากตรวจสอบแล้วพบว่าเป็นแผ่นป้ายทะเบียนรถปลอมหมายเลขทะเบียนรถไม่ตรงกับเครื่องหมายแสดงการเสียภาษีประจําปีไม่ตรงกับสําเนาใบคู่มือจดทะเบียนรถและรายละเอียดของตัวรถซึ่งอาจทําให้ผู้อื่นเกิดความสับสนและไม่สามารถระบุหมายเลขทะเบียนรถได้อาจมีความผิดตามประมวลกฎหมายอาญามาตรา265ฐานปลอมแปลงเอกสารราชการต้องระวางโทษจําคุกตั้งแต่6เดือนถึง5ปีและปรับตั้งแต่1,000บาทถึง10,000บาท
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆเพื่อให้ประชาชนได้รับข้อมูลข่าวสารจากกรมการขนส่งทางบกกระทรวงคมนาคมสามารถติดตามข้อมูลได้ที่เว็บไซต์www.dlt.go.thหรือโทร. 02 2718888 นอกจากนี้สามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
***********
รัฐบาลไทย-ข่าวทำเนียบรัฐบาล-รมว.สุชาติ ร่วมคณะ นายก ลุยเมืองคอน พบปะอาสาสมัครแรงงาน ผู้นำบริการแรงงานสู่ประชาชน พร้อมร่วมเปิดศูนย์ดิจิทัลชุมชน
วันพฤหัสบดีที่ 7 ตุลาคม 2564
รมว.สุชาติ ร่วมคณะ นายก ลุยเมืองคอน พบปะอาสาสมัครแรงงาน ผู้นําบริการแรงงานสู่ประชาชน พร้อมร่วมเปิดศูนย์ดิจิทัลชุมชน
รมว.สุชาติ ร่วมคณะ นายก ลุยเมืองคอน พบปะอาสาสมัครแรงงาน ผู้นําบริการแรงงานสู่ประชาชน พร้อมร่วมเปิดศูนย์ดิจิทัลชุมชน
เมื่อวันที่7ตุลาคม2564นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่ตรวจราชการจังหวัดนครศรีธรรมราชโดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายสุทธิสุโกศลคณะที่ปรึกษารัฐมนตรีว่าการกระทรวงแรงงานนายจําลองช่วยรอดคณะที่ปรึกษารัฐมนตรีว่าการกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยจุดแรกที่บริเวณสะพานคลองหน้าเมืองจุดตั้งเครื่องสูบน้ําถนนพัฒนาการคูขวางตําบลปากนครอําเภอเมืองเพื่อรับฟังบรรยายสรุปเกี่ยวกับการบริหารจัดการน้ําในเขตเทศบาลนครนครศรีธรรมราชและพบปะประชาชนจุดที่2ที่จุดยูเทิร์นที่1ถนนพุทธภูมิด้านถนนเลียบทางรถไฟตําบลโพธิ์เสด็จอําเภอเมืองเพื่อรับฟังการบรรยายสรุปการบริหารจัดการน้ําโดยนายไกรศรวิศิษฎ์วงศ์ผู้ว่าราชการจังหวัดนครศรีธรรมราชรายงานสถานการณ์โดยนายกรัฐมนตรีได้ปลูกต้นศรีมหาโพธิ์และจุดที่3ได้ตรวจเยี่ยมศูนย์ดิจิทัลชุมชนตําบลมะม่วงสองต้นอําเภอเมืองและเยี่ยมชมสินค้าพื้นเมืองพร้อมพบปะเยี่ยมเยียนพี่น้องประชาชนกลุ่มแรงงานนอกระบบผู้ประกอบอาชีพอิสระและอาสาสมัครแรงงาน(อสร.)จังหวัดนครศรีธรรมราชที่มาร่วมต้อนรับซึ่งอาสาสมัครแรงงานเป็นฟันเฟืองสําคัญในการนําภารกิจกระทรวงแรงงานไปสู่ประชาชนในพื้นที่เพื่อให้ประชาชนมีงานทํามีทักษะฝีมือมีอาชีพมีรายได้ได้รับคุ้มครองและมีหลักประกันทางสังคมที่ยั่งยืนอีกด้วยปัจจุบันมีอาสาสมัครแรงงานทั่วประเทศรวมทั้งสิ้น8,110คน
สําหรับสถานการณ์ด้านแรงงานจังหวัดนครศรีธรรมราชมีกําลังแรงงาน914,559คนผู้มีงานทํา899,722คนผู้ว่างงาน14,837คนการดําเนินการของหน่วยงานในสังกัดกระทรวงแรงงานในช่วงโควิด-19จ่ายสิทธิประโยชน์กรณีว่างงานเนื่องจากเหตุสุดวิสัย7,853คนเป็นเงิน51,611,294.40บาทมีสถานประกอบการที่ยื่นขอรับประโยชน์ทดแทนกรณีว่างงานเหตุสุดวิสัยตั้งแต่1ม.ค. - 63 - 3ต.ค.64จํานวน874แห่งสํานักงานแรงงานจังหวัดนครศรีธรรมราชจัดกิจกรรมบูรณาการตรวจสถานประกอบการให้คําแนะนําการดําเนินการตามมาตรการป้องกันควบคุมโรคในสถานประกอบการเช่นการดําเนินการตามมาตรการDMHTTการประเมินสถานประกอบการผ่านแพลทฟอร์มthai stop covid plus,การคัดกรองลูกจ้างผ่านแพลทฟอร์มthai save thaiการทําbubble and sealและการจัดทําแผนรองรับกรณีตรวจพบการแพร่ระบาดของโควิด-19ในสถานประกอบการดําเนินการตรวจสถานประกอบการ33แห่งลูกจ้าง3,071คน
+++++++++++++++++++
กองเผยแพร่และประชาสัมพันธ์
7ตุลาคม2556
รัฐบาลไทย-ข่าวทำเนียบรัฐบาล-“อนุทิน” เผยคณะทำงานสุขภาพ APEC ถกเข้ม “สุขภาพหนึ่งเดียว” สร้างเศรษฐกิจ
วันอังคารที่ 23 สิงหาคม 2565
“อนุทิน” เผยคณะทํางานสุขภาพ APEC ถกเข้ม “สุขภาพหนึ่งเดียว” สร้างเศรษฐกิจ
รองนายกรัฐมนตรีและรัฐมนตรีว่าการกระทรวงสาธารณสุข เผยประชุมคณะทํางานสุขภาพ APEC ถกเข้ม การใช้แนวคิด “สุขภาพหนึ่งเดียว” หรือ One Health ช่วยสร้างเศรษฐกิจ การเข้าถึงวัคซีนตลอดช่วงชีวิต
รองนายกรัฐมนตรีและรัฐมนตรีว่าการกระทรวงสาธารณสุข เผยประชุมคณะทํางานสุขภาพAPEC ถกเข้ม การใช้แนวคิด “สุขภาพหนึ่งเดียว” หรือ One Health ช่วยสร้างเศรษฐกิจ การเข้าถึงวัคซีนตลอดช่วงชีวิต จ่อร่างข้อตกลงร่วมสร้างแนวทางดําเนินการให้บรรลุเป้าหมาย “ปุตราจายา 2040” ให้เป็นทิศทางเดียวกันเน้นนวัตกรรม เทคโนโลยีดิจิทัล รับมือภาวะฉุกเฉินและโรคอุบัติใหม่
วันนี้ (23 สิงหาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า วันนี้เป็นวันที่สองของการประชุมAPEC Health Week ซึ่งเป็นการประชุมของคณะทํางานด้านสุขภาพ (Health Working Group : HWG) APEC ที่เป็นเจ้าหน้าที่ระดับสูงด้านการแพทย์และสาธารณสุข โดยมีการทบทวนยุทธศาสตร์และแผนปฏิบัติการว่าจะดําเนินการอย่างไร เพื่อให้บรรลุตามข้อตกลงวิสัยทัศน์ปุตราจายาของเอเปค ค.ศ.2040 การปรับปรุงแผนยุทธศาสตร์ปี 2021-2024 และยุทธศาสตร์ The North Star : A 2030 ที่เน้นเรื่องของนวัตกรรมและเทคโนโลยีดิจิทัลในการดูแลด้านสุขภาพและเศรษฐกิจเพิ่มคุณภาพชีวิตของประชากรในภูมิภาค การเตรียมตัวรับมือภาวะฉุกเฉินด้านสาธารณสุขและโรคอุบัติใหม่การตอบสนอง ป้องกัน ควบคุมโรคติดต่อ และการฟื้นฟู การดูแลสุขภาพวัยชรา โภชนาการเด็ก และนวัตกรรมทางการแพทย์ เพื่อสร้างความเข้มแข็งระบบสุขภาพ และให้ประชากรในภูมิภาคมีสุขภาพที่ดี โดยแต่ละสมาชิกเขตเศรษฐกิจได้มาแสดงความคืบหน้าของแผนการดําเนินงาน โดยจะมีการร่างข้อตกลงร่วมเพื่อให้การดําเนินงาน
ของสมาชิกเขตเศรษฐกิจเป็นไปในทิศทางเดียวกัน
นายอนุทินกล่าวว่า นอกจากนี้ ยังมีการประชุมโต๊ะกลมพิจารณาช่องว่างและความท้าทายของการดําเนินงานให้บรรลุเป้าหมายแผนปฏิบัติงาน และแบ่งปันแนวทางการดําเนินงานที่ประสบมีความสําเร็จ หารือเรื่องการจัดลําดับการเข้าถึงวัคซีนตลอดช่วงชีวิตของคนทั่วไป การสร้างภูมิคุ้มกันด้านการเงินเพื่อสุขภาพ, การสร้างสมดุลสุขภาพและเศรษฐกิจในเรื่องของ “สุขภาพหนึ่งเดียว” หรือ One Health ว่าจะมาช่วยทําให้ระบบเศรษฐกิจเข้มแข็งขึ้นได้อย่างไร หรือการลดปัจจัยเสี่ยงด้านสุขภาพที่จะกระทบเศรษฐกิจ รวมถึงการเดินทางที่ปลอดภัยและการใช้ใบรับรองวัคซีนประกอบการเดินทางทําอย่างไรให้ทั้งรัฐบาลและภาคเอกชนดําเนินการและเข้าถึงอย่างไร้รอยต่อ
สําหรับบูธนิทรรศการต่างๆ ที่กระทรวงสาธารณสุขจัดเตรียมไว้ ก็แสดงถึงการนําสุขภาพมาช่วยสร้างหรือฟื้นตัวด้านเศรษฐกิจภายหลังพ้นการระบาดของโรคโควิด 19 ทั้งเรื่องของเมดิคัล ฮับ การบริการสุขภาพและทางการแพทย์ระดับสูง ผลิตภัณฑ์สุขภาพต่างๆ การนวดไทยและสปา ซึ่งได้รับความสนใจจากผู้เข้าร่วมประชุมเป็นอย่างมาก
*****************************23 สิงหาคม 2565
รัฐบาลไทย-ข่าวทำเนียบรัฐบาล-นายกฯ ร่วมพิธีรับมอบตำแหน่งการเป็นเจ้าภาพเอเปค ประกาศแนวคิดหลัก “เปิดกว้างสร้างสัมพันธ์ เชื่อมโยงกัน สู่สมดุล” พร้อมต้อนรับผู้นำเขตเศรษฐกิจทุกคนในปี 2565
วันศุกร์ที่ 12 พฤศจิกายน 2564
นายกฯ ร่วมพิธีรับมอบตําแหน่งการเป็นเจ้าภาพเอเปค ประกาศแนวคิดหลัก “เปิดกว้างสร้างสัมพันธ์ เชื่อมโยงกัน สู่สมดุล” พร้อมต้อนรับผู้นําเขตเศรษฐกิจทุกคนในปี 2565
นายกฯ ร่วมพิธีรับมอบตําแหน่งการเป็นเจ้าภาพเอเปค ประกาศแนวคิดหลัก “เปิดกว้างสร้างสัมพันธ์ เชื่อมโยงกัน สู่สมดุล” พร้อมต้อนรับผู้นําเขตเศรษฐกิจทุกคนในปี 2565
วันนี้ (วันที่ 12 พฤศจิกายน 2564) เวลา 20.45 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ร่วมพิธีส่งมอบการเป็นเจ้าภาพเอเปค โดยนางสาวจาซินดา อาร์เดิร์น นายกรัฐมนตรีนิวซีแลนด์ เป็นผู้ส่งมอบและนายกรัฐมนตรีของไทยเป็นผู้รับมอบ นายธนะกร วังบุญคงชนะ โฆษกประจําสํานักนายกรัฐมนตรีได้กล่าวถึงสาระสําคัญของพิธี ดังนี้
นายกรัฐมนตรีนิวซีแลนด์ได้กล่าวถ้อยแถลงถึงหัวข้อหลักการเป็นเจ้าภาพของนิวซีแลนด์ ร่วมกัน ทํางาน เติบโต ไปด้วยกัน (Join, Work, Grow. Together.) ซึ่งหัวข้อหลักนี้ตั้งอยู่หลักของความเป็นหนึ่งใจเดียวกัน และการทํางานเป็นทีม ได้รับแรงบันดาลใจมาจากสุภาษิตเมารี ชาวเมารีในชุมชนร่วมกันสร้างเรือเดินสมุทรที่ยิ่งใหญ่ที่เรียกว่า waka หรือ เรือแคนู เช่นเดียวกับการสร้างความรุ่งเรืองในเอเปคทุกเขตเศรษฐกิจต้องทํางานร่วมกันเพื่อก้าวไปข้างหน้า นิวซีแลนด์ขอบคุณที่ได้มีส่วนในการสนับสนุนเอเปคด้วยการเป็นเจ้าภาพเอเปคปี ค.ศ. 2564 และในวันนี้ นิวซีแลนด์จะส่งมอบการเป็นเจ้าภาพเอเปคปี ค.ศ. 2022 ให้ประเทศไทย เชื่อมั่นว่าไทยจะขับเคลื่อนเรือแคนูเอเปคของเราด้วยความกระตือรือร้น ความสร้างสรรค์ และความเฉลียวฉลาด และได้ส่งมอบไม้พายให้นายกรัฐมนตรีไทยในตอนท้าย
ในโอกาสนี้ นายกรัฐมนตรีได้กล่าวถึง ทีมเอเปคนิวซีแลนด์ที่นําพาทุกคนร่วมการเดินทางเพื่อฟื้นฟูและฟื้นคืนได้เป็นอย่างดี ผมขอขอบคุณที่ท่านได้ส่งมอบไม้พาย ‘waka’ ให้ประเทศไทย เพื่อขับเคลื่อนเรือเอเปคต่อไป ประเทศไทยรู้สึกเป็นเกียรติอย่างยิ่งที่จะเป็นเจ้าภาพจัดการประชุมเอเปคประจําปี ค.ศ. 2022 (พ.ศ. 2565) ขอยืนยันว่าจะสานต่อการร่วมกัน ทํางาน และเติบโตไปด้วยกัน และนายกรัฐมนตรีได้เชิญชวน ผู้นําเขตเศรษฐกิจทุกคน ร่วมกัน ‘สาน’ ความเข้มแข็ง และความมุ่งมั่น ในการบรรลุความตั้งใจที่จะสร้างประชาคมเอเชีย-แปซิฟิกที่ เปิดกว้าง มีพลวัต ยืดหยุ่น และสงบสุข เพื่อคนรุ่นหลัง ทั้งนี้ นายกรัฐมนตรีได้ประกาศแนวคิดหลักการประชุมเอเปคประจําปี 2565 “เปิดกว้างสร้างสัมพันธ์ เชื่อมโยงกัน สู่สมดุล” เพื่อเปิดกว้างสําหรับทุกโอกาส เชื่อมโยงในทุกมิติ และสมดุลในทุกด้าน และยืนยันว่าประเทศไทยพร้อมต้อนรับครอบครัวเอเปคและแขกผู้มาเยือนสู่ประเทศไทยในเดือนพฤศจิกายนปีหน้า
รัฐบาลไทย-ข่าวทำเนียบรัฐบาล-ขยายโครงการคลินิกแก้หนี้ บรรเทาภาระประชาชน
วันอาทิตย์ที่ 22 สิงหาคม 2564
ขยายโครงการคลินิกแก้หนี้ บรรเทาภาระประชาชน
วันเสาร์ที่ 10 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าโครงการคลินิกแก้หนี้ เพื่อช่วยบรรเทาภาระหนี้สินแก่ประชาชนที่ได้รับผลกระทบจากการระบาดของโรคโควิด-19 โดยขยายระยะเวลามาตรการ “จ่ายค่างวดเท่าที่ไหว” ไปจนถึงเดือน ธ.ค. นี้ พร้อมทั้งปรับดอกเบี้ยเป็นอัตราเดียวร้อยละ 5 ต่อปี และให้ส่วนลดดอกเบี้ยร้อยละ 1-2 สําหรับเงินต้นเดือน ม.ค.2565 สําหรับคุณสมบัติผู้เข้าร่วมโครงการจะต้องเป็นบุคคลธรรมดาที่มีอายุไม่เกิน 70 ปี มียอดหนี้รวมไม่เกิน 2 ล้านบาท เป็นหนี้เสียบัตรเครดิต บัตรกดเงินสด และสินเชื่อส่วนบุคคลที่ไม่มีหลักประกัน ก่อนวันที่ 1 ก.พ.2564 ผู้สนใจศึกษารายละเอียดและสมัครผ่านทางช่องทางออนไลน์ได้ที่เว็บไซต์ www.คลินิกแก้หนี้.com หรือ ติดต่อสายด่วนชนะหนี้ 1443
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ปลื้ม! “ศาลาไทย” เวิลด์เอ็กซ์โป 2020 ดูไบ ได้รับความนิยมล้นหลาม เตรียมเข้าร่วมงานอีกครั้งปี 2025 ณ นครโอซาก้า ญี่ปุ่น
วันอังคารที่ 7 ธันวาคม 2564
นายกฯ ปลื้ม! “ศาลาไทย” เวิลด์เอ็กซ์โป 2020 ดูไบ ได้รับความนิยมล้นหลาม เตรียมเข้าร่วมงานอีกครั้งปี 2025 ณ นครโอซาก้า ญี่ปุ่น
.....
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เผยว่า พล.อ.ประยุทธ์ จันทร์โอชา นายกรัฐมนตรี ได้รับรายงานจากคณะผู้แทนประเทศไทยที่ไปร่วมงาน "วันชาติไทย" ซึ่งจัดขึ้นในงานเวิลด์เอ็กซ์โป 2020 ดูไบ ณ เมืองดูไบ สหรัฐอาหรับเอมิเรตส์ ว่า
.
อาคารศาลาไทย (Thailand Pavilion) ที่จัดแสดงภายในงานได้รับความสนใจจากนักลงทุน และนักท่องเที่ยวเป็นอันดับต้น ๆ โดยตลอด 2 เดือนที่ผ่านมามีผู้เข้าชมแล้วกว่า 5 แสนคน ซึ่งจะส่งผลดีต่อภาคการท่องเที่ยว เศรษฐกิจการลงทุนให้เป็นที่รู้จักไปทั่วโลก
.
จากความสําเร็จดังกล่าว นายกฯ ได้มอบหมายให้หน่วยงานที่รับผิดชอบเตรียมการเข้าร่วมงานอีกครั้งในปี 2025 (พ.ศ. 2568) ณ นครโอซาก้า ประเทศญี่ปุ่น ในธีม Medical
.
โดยธีม Medical จะเป็นเรื่องของการแพทย์และสาธารณสุข ซึ่งประเทศไทยมีความเชี่ยวชาญ และเป็นโอกาสสําคัญในการแสดงศักยภาพ เพื่อดึงดูดนักลงทุนกลุ่มทางการแพทย์ให้เข้ามาในประเทศไทย
.
อ่านเพิ่มเติม คลิกhttps://www.thaigov.go.th/news/contents/details/49159
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองผู้แทนทางการค้าสหรัฐฯ ชื่นชม รัฐบาลไทย ที่ดูแลผู้ใช้แรงงานช่วงโควิดเป็นอย่างดี
วันอังคารที่ 24 พฤษภาคม 2565
รองผู้แทนทางการค้าสหรัฐฯ ชื่นชม รัฐบาลไทย  ที่ดูแลผู้ใช้แรงงานช่วงโควิดเป็นอย่างดี
รองผู้แทนทางการค้าสหรัฐฯ ชื่นชม รัฐบาลไทย  ที่ดูแลผู้ใช้แรงงานช่วงโควิดเป็นอย่างดี
วันที่23พฤษภาคม2565นายสุชาติชมกลิ่นรัฐมนตรีว่าการกระทรวงแรงงานให้การต้อนรับนางซาร่าห์เบียนคิAmbassador Sarah Bianchiรองผู้แทนการค้าสหรัฐอเมริกา(U.S.Trade Representative : USTR)และคณะเข้าเยี่ยมคารวะรัฐมนตรีว่าการกระทรวงแรงงานเนื่องในโอกาสเข้าร่วมการประชุมรัฐมนตรีการค้าเอเปคและหารือข้อราชการประเด็นการดําเนินนโยบายช่วยเหลือแรงงานในช่วงของการแพร่ระบาดของโรคโควิด-19และความคืบหน้าในการแก้ไขกฎหมายแรงงานสัมพันธ์และการพิจารณาให้สัตยาบันอนุสัญญาไอแอลโอฉบับที่87และ98โดยมีนายสุรชัยชัยตระกูลทองผู้ช่วยรัฐมนตรีประจํากระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานนายสุทธิสุโกศลประจําสํานักเลขาธิการนายกรัฐมนตรีปฏิบัติหน้าที่ประจํากระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายบุญชอบสุทธมนัสวงษ์ปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ณห้องจัตุมงคลชั้น6อาคารกระทรวงกระทรวงแรงงาน
นายสุชาติกล่าวว่ากระทรวงแรงงานมีความยินดีที่ได้ต้อนรับรองผู้แทนการค้าสหรัฐอเมริกาและคณะในโอกาสหารือแลกเปลี่ยนข้อคิดเห็นในประเด็นต่างๆที่มีความสนใจร่วมกันอันจะเป็นประโยชน์ต่อหุ้นส่วนทางการค้าในการขับเคลื่อนเศรษฐกิจระหว่างสองประเทศที่สําคัญในช่วงสถานการณ์โควิด-19ในช่วง2-3ปีที่ผ่านมากระทรวงแรงงานได้ขานรับนโยบายรัฐบาลซึ่งท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีได้มีความห่วงใยและสั่งการให้กระทรวงแรงงานดูแลแรงงานทุกคนเป็นอย่างดีทั้งแรงงานไทยและแรงงานต่างชาติที่เข้ามาทํางานในประเทศไทยให้ได้รับการดูแลเทียบเท่าแรงงานไทยทุกประการด้วยมาตรการต่างๆอาทิการบริหารจัดการแรงงานต่างด้าวการตรวจรักษาและกระจายวัคซีนให้กับผู้ประกันตนเพื่อป้องกันโควิด-19ในสถานที่ทํางานดําเนินโครงการFactory Sandbokตามหลักการเศรษฐศาสตร์ควบคู่สาธารณสุขเพื่อตรวจรักษาควบคุมดูแลและบูรณาการความร่วมมือระหว่างภาครัฐและเอกชนในการป้องกันโควิด-19ในสถานประกอบการเพื่อให้รักษาการจ้างงานและอุตสาหกรรมสามารถเดินหน้าต่อไปได้ซึ่งส่งผลให้ภาคส่งออกเติบโต
นายสุชาติกล่าวต่อว่ากระทรวงแรงงานยังได้เสนอร่างพ.ร.บ.ส่งเสริมการพัฒนาคุณภาพชีวิตและคุ้มครองแรงงานนอกระบบเพื่อยกระดับคุณภาพชีวิตที่ดีให้แก่แรงงานนอกระบบให้สามารถเข้าถึงสิทธิขั้นพื้นฐานในการประกอบอาชีพได้รับการคุ้มครองมีหลักประกันทางสังคมซึ่งขณะนี้ได้ผ่านความเห็นผ่านจากคณะรัฐมนตรีแล้วรวมทั้งการแก้ไขกฎหมายแรงงานสัมพันธ์และการพิจารณาให้สัตยาบันอนุสัญญาไอแอลโอฉบับที่87และ98เพื่อยกระดับมาตรฐานด้านแรงงานสัมพันธ์ให้สอดคล้องกับมาตรฐานILO
นางซาร่าห์เบียนคิAmbassador Sarah Bianchiรองผู้แทนการค้าสหรัฐอเมริกายังได้กล่าวชื่นชมนโยบายการช่วยเหลือเยียวยาแรงงานของรัฐบาลไทยและกระทรวงแรงงานในช่วงสถานการณ์การแพร่ระบาดของโควิด-19ที่ดําเนินการได้อย่างดีเยี่ยมรวมถึงการเป็นเจ้าภาพจัดการประชุมเอเปคในครั้งนี้ซึ่งจะเป็นผลดีที่ไทยและสหรัฐฯในการกระชับความสัมพันธ์ทางการค้าที่เป็นหุ้นส่วนมาอย่างยาวนานให้แน่นแฟ้นมากยิ่งขึ้นเนื่องจากทั้งสองประเทศเป็นคู่ค้าที่สําคัญระหว่างกันการหารือในวันนี้จะส่งผลให้เกิดความร่วมมือในการมีส่วนร่วมในการดําเนินการให้กฎหมายพ.ร.บ.แรงงานสัมพันธ์บรรลุวัตถุประสงค์ต่อไป
+++++++++++++++++++
กองเผยแพร่และประชาสัมพันธ์
23พฤษภาคม2565
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานในพิธีบำเพ็ญกุศลถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพุธที่ 13 ตุลาคม 2564
นายกรัฐมนตรีเป็นประธานในพิธีบําเพ็ญกุศลถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายกรัฐมนตรีเป็นประธานในพิธีบําเพ็ญกุศลถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
วันนี้ (13 ตุลาคม 2564) เวลา 10.00 น. ณ วัดมกุฏกษัตริยาราม กรุงเทพมหานคร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและภริยา เป็นประธานในพิธีบําเพ็ญกุศลถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
โดยมี รองนายกรัฐมนตรี รัฐมนตรีประจําสํานักนายกรัฐมนตรี เลขาธิการนายกรัฐมนตรี ปลัดสํานักนายกรัฐมนตรี ที่ปรึกษานายกรัฐมนตรีด้านงานเฉลิมพระเกียรติและงานกิจการพิเศษและคณะผู้บริหาร เข้าร่วมพิธี
เมื่อนายกรัฐมนตรีและภริยาเดินทางมาถึง พระสงฆ์จํานวน 10 รูป ขึ้นนั่งอาสน์สงฆ์ นายกรัฐมนตรีจุดธูปเทียนบูชาพระรัตนตรัย จุดธูปเทียนเครื่องทองน้อยหน้าพระบรมรูปปั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระสงฆ์ให้ศีล เจ้าหน้าที่ปฏิบัติพิธีสงฆ์อาราธนาพระปริตร สวดพระพุทธมนต์ จากนั้น นายกรัฐมนตรีและภริยาถวายผ้าไตร เครื่องไทยธรรม และภัตตาหาร (ปิ่นโต)พระสงฆ์สดับปกรณ์และอนุโมทนา นายกรัฐมนตรีกรวดน้ําแล้ว กราบนมัสการพระรัตนตรัยหน้าโต๊ะหมู่บูชา เสร็จแล้วถวายความเคารพหน้าพระบรมรูปปั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นอันเสร็จพิธี
-----------
รัฐบาลไทย-ข่าวทำเนียบรัฐบาล- สธ.เฝ้าระวัง 3 สายพันธุ์ย่อย “โอมิครอน” ย้ำวัคซีนช่วยเสริมภูมิตามธรรมชาติลดเสี่ยงติดเชื้อ
วันจันทร์ที่ 9 พฤษภาคม 2565
สธ.เฝ้าระวัง 3 สายพันธุ์ย่อย “โอมิครอน” ย้ําวัคซีนช่วยเสริมภูมิตามธรรมชาติลดเสี่ยงติดเชื้อ
กระทรวงสาธารณสุขเฝ้าระวัง 3 สายพันธุ์ย่อย “โอมิครอน” หลังพบข้อสังเกตในต่างประเทศ มีผู้ป่วยเข้ารักษาในโรงพยาบาลมากขึ้น เน้นกลุ่มเดินทางจากต่างประเทศและผู้ป่วยอาการหนัก ขณะนี้พบเพียง BA.5 จํานวน 1 ราย ยังไม่พบ BA.4 และ BA.2.12.1
กระทรวงสาธารณสุขเฝ้าระวัง 3 สายพันธุ์ย่อย “โอมิครอน” หลังพบข้อสังเกตในต่างประเทศ มีผู้ป่วยเข้ารักษาในโรงพยาบาลมากขึ้น เน้นกลุ่มเดินทางจากต่างประเทศและผู้ป่วยอาการหนัก ขณะนี้พบเพียงBA.5 จํานวน 1 ราย ยังไม่พบ BA.4 และ BA.2.12.1 ย้ําภูมิธรรมชาติไม่พอป้องกัน ต้องฉีดวัคซีนร่วมด้วย ยังไม่พบสายพันธุ์ลูกผสมจากประเทศไทยใน GISAID
วันนี้ (9 พฤษภาคม 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ และนพ.บัลลังก์ อุปพงษ์ รองอธิบดีกรมวิทยาศาสตร์การแพทย์ แถลงข่าวการเฝ้าระวังสายพันธุ์โควิด 19 ในประเทศไทย โดย นพ.ศุภกิจกล่าวว่า ขณะนี้โควิด 19 ในประเทศไทยเป็นสายพันธุ์โอมิครอน 100% จากการตรวจเฝ้าระวังช่วงวันที่ 30 เมษายน - 6 พฤษภาคม 2565 จํานวน 747 ราย พบเป็นโอมิครอนทั้งหมด ไม่พบสายพันธุ์อื่นๆ โดยสายพันธุ์ย่อยของโอมิครอนเป็นBA.2 ถึง 97.6% ทั้งนี้ องค์การอนามัยโลกมีการเฝ้าระวัง 3 สายพันธุ์ย่อยของโอมิครอน คือ BA.4 , BA.5 ซึ่งส่วนใหญ่พบในแถบแอฟริกาใต้และยุโรปบางประเทศ และ BA.2.12.1 ส่วนใหญ่พบในสหรัฐอเมริกา เนื่องจากมีข้อสังเกตว่าอาจเป็นสาเหตุที่ทําให้ผู้ป่วยเข้ารักษาในโรงพยาบาลมากขึ้น หรืออาจจะรุนแรงขึ้น
“ประเทศไทยมีการเฝ้าระวังทั้ง 3 สายพันธุ์นี้ โดยให้ศูนย์วิทยาศาสตร์การแพทย์ทั้ง 15 แห่ง ตรวจเฝ้าระวัง เน้นกลุ่มที่เดินทางมาจากต่างประเทศ และผู้ป่วยอาการหนัก โดยใช้วิธีการตรวจเฉพาะจุดหรือSNP เนื่องจากตําแหน่งเฉพาะของแต่ละสายพันธุ์มีความแตกต่างกัน คือ หากพบ L452R ร่วมกับ del69/70 เป็น BA.4 และ BA.5 หากเป็น L452Q จะเป็น BA.2.12.1 ซึ่งประเทศไทยพบเพียง BA.5 จํานวน 1 ราย เป็นคนบราซิล ขณะนี้รักษาหายกลับบ้านแล้ว ส่วน BA.4 และ BA.2.12.1 ยังไม่พบในประเทศไทย แต่พบ BA.2.12 จํานวน 2 ราย เป็นชาวอินเดียและแคนาดา” นพ.ศุภกิจกล่าว
นพ.ศุภกิจ กล่าวว่า สําหรับสายพันธุ์BA.4 และ BA.5 มีการกลายพันธุ์ที่ตําแหน่งโปรตีนหนาม L452R เหมือนกับสายพันธุ์เดลตา แต่เร็วเกินไปที่จะสรุปว่ามีความรุนแรงเท่าเดลตา ยังต้องดูข้อมูลต่อไป ส่วนเรื่องของภูมิคุ้มกัน มีรายงานจากแอฟริกาใต้ว่า เมื่อติดเชื้อด้วย BA.1 ภูมิคุ้มกันที่เกิดขึ้นตามธรรมชาติไม่สามารถกัน BA.2 ได้ จึงไม่สามารถกัน BA.4 และ BA.5 ได้เช่นกัน แต่หากติดเชื้อ BA.1 และรับวัคซีนมาก่อน ภูมิคุ้มกันจะลดลงไม่มาก จะช่วยป้องกัน BA.4 และ BA.5 ได้มากขึ้น ดังนั้น การฉีดวัคซีนด้วยจะดีกว่าการติดเชื้อโดยธรรมชาติ และวัคซีนยังช่วยป้องกันได้ทุกสายพันธุ์
สําหรับสายพันธุ์ลูกผสมหรือไฮบริดที่ประเทศไทยส่งตัวอย่างไปยังฐานข้อมูลกลางโลกGISAID ยังไม่พบว่าเข้าได้กับสายพันธุ์ลูกผสมตัวใด ส่วนการตรวจด้วยเครื่องอัตโนมัติขั้นต้นในการบ่งบอกสายพันธุ์ ขณะนี้มี 12 ตัวอย่าง เข้าได้กับ XM 8 ตัวอย่าง XN 3 ตัวอย่าง และ XE 1 ตัวอย่าง แต่ต้องรอ GISAID วิเคราะห์ว่าใช่หรือไม่ ทั้งนี้สายพันธุ์ลูกผสมในไทยไม่น่ากังวล เพราะสายพันธุ์เดลตาหายไปเกือบหมด จึงไม่น่าจะเกิดไฮบริด ยกเว้นสายพันธุ์ลูกผสมที่พบจะมีการขยายพันธุ์
******************************************9 พฤษภาคม 2565
รัฐบาลไทย-ข่าวทำเนียบรัฐบาล-รฟม. รายงานความก้าวหน้างานก่อสร้างโครงการรถไฟฟ้าในความรับผิดชอบ
วันจันทร์ที่ 9 พฤษภาคม 2565
รฟม. รายงานความก้าวหน้างานก่อสร้างโครงการรถไฟฟ้าในความรับผิดชอบ
ณ สิ้นเดือนเมษายน 2565
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมรายงานความก้าวหน้างานก่อสร้างโครงการรถไฟฟ้าในความรับผิดชอบของ รฟม.ณ สิ้นเดือนเมษายน 2565 ดังนี้
1. โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ความก้าวหน้างานโยธา 93.55%
2. โครงการรถไฟฟ้าสายสีเหลือง ช่วงลาดพร้าว - สําโรง ความก้าวหน้างานโยธา 92.98% ความก้าวหน้างานระบบรถไฟฟ้า 91.60% ความก้าวหน้าโดยรวม 92.38%
3. โครงการรถไฟฟ้าสายสีชมพู ช่วงแคราย - มีนบุรี ความก้าวหน้างานโยธา 89.14% ความก้าวหน้างานระบบรถไฟฟ้า 85.87% ความก้าวหน้าโดยรวม 87.47%
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All"
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ พอใจมาตรการจัดเก็บภาษี e – Service จากแพลตฟอร์มต่างชาติ 5 เดือน สร้างรายได้เข้าประเทศ กว่า 3,000 ล้านบาท
วันอาทิตย์ที่ 20 มีนาคม 2565
​โฆษกรัฐบาลเผย นายกฯ พอใจมาตรการจัดเก็บภาษี e – Service จากแพลตฟอร์มต่างชาติ 5 เดือน สร้างรายได้เข้าประเทศ  กว่า 3,000 ล้านบาท
คาดทั้งปีอาจสูงถึง 8,000-10,000 ล้านบาท  ขณะที่ยอดใช้จ่ายมาตรการของรัฐพุ่งกว่า 6.1 หมื่นล้านบาทแล้ว
วันที่ 19 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจนโยบายการจัดเก็บภาษีมูลค่าเพิ่มสําหรับการบริการอิเล็กทรอนิกส์จากแพลตฟอร์มผู้ให้บริการต่างประเทศ (VAT for Electronic Service : VES) เช่น บริการโฆษณาออนไลน์ บริการขายสินค้าออนไลน์ บริการสมาชิก เพลง หนัง เกมส์ บริการแพลตฟอร์มที่เป็นตัวกลาง บริการแพลตฟอร์มจองที่พัก ตั๋วเดินทาง เป็นต้น ที่ให้บริการกับผู้ใช้บริการในประเทศไทยตั้งแต่วันที่ 1 กันยายน 2564 ที่ผ่านมา โดยกรมสรรพากรเผยว่าปัจจุบันมีแพลตฟอร์มผู้ให้บริการต่างประเทศเข้ามาจดทะเบียนภาษีมูลค่าเพิ่มรวม 127 ราย และมียอดมูลค่าบริการอิเล็กทรอนิกส์รวม 44,569.83 ล้านบาท คิดเป็นภาษีมูลค่าเพิ่มที่จัดเก็บสะสม 5 เดือน (เดือนภาษีกันยายน 2564 – เดือนภาษีมกราคม 2565) รวมเป็นเงินทั้งสิ้น 3,120.03 ล้านบาทแล้ว ทั้งนี้คาดว่าภายใน 1 ปี จะสามารถจัดเก็บภาษีมูลค่าเพิ่มได้จากแพลตฟอร์มผู้ให้บริการต่างประเทศประมาณ 8,000 – 10,000 ล้านบาท สูงกว่าที่เคยมีการคาดการณ์ไว้เดิมว่าจะจัดเก็บได้ที่ประมาณ 5,000 ล้านบาท
โฆษกประจําสํานักนายกรัฐมนตรี เปิดเผยต่อว่า ขณะที่ความคืบหน้า มาตรการลดภาระค่าครองชีพของรัฐของปี 2565 จํานวน 3 โครงการ ที่เปิดให้ใช้จ่ายไปเมื่อวันที่ 1 ก.พ. 65 ประกอบด้วย โครงการคนละครึ่ง ระยะที่ 4 โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 และโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 ที่รัฐบาลเพิ่มวงเงินสนับสนุนในการช่วยลดภาระการจับจ่ายใช้สอยในชีวิตประจําวันของประชาชน กระตุ้นการบริโภคภายในประเทศ โดยความคืบหน้าล่าสุด (ข้อมูล ณ วันที่ 17 มีนาคม 2565) มีผู้ใช้สิทธิทุกโครงการรวม 40.85 ล้านราย และมียอดใช้จ่ายรวมทั้งหมด 61,284.74 ล้านบาท แบ่งเป็น 1) โครงการคนละครึ่ง ระยะที่ 4 มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 (ประชาชนกลุ่มเดิมฯ) จํานวน 25.46 ล้านราย ซึ่งมียอดใช้จ่าย 54,312.3 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนกลุ่มใหม่ฯ) จํานวน 7.93 แสนราย ซึ่งมียอดใช้จ่าย 1,437.3 ล้านบาท 2) โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิจํานวน 13.34 ล้านราย มียอดการใช้จ่ายรวม 5,089.02 ล้านบาท และ 3) โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิจํานวน 1.26 ล้านราย มียอดการใช้จ่ายรวม 446.12 ล้านบาท
“รัฐบาลมีความตั้งใจเดินหน้าเพื่อขับเคลื่อนเศรษฐกิจให้เป็นไปในทิศทางที่ดี โดยในส่วนของการเก็บภาษี e – Service นอกจากช่วยสร้างรายได้อย่างยั่งยืนให้กับประเทศแล้ว ยังเป็นการส่งเสริมผู้ประกอบการไทยให้สามารถแข่งขันกับผู้ประกอบการต่างประเทศ ด้วยเป็นการนํามาตรการภาษีสร้างความเป็นธรรมให้เกิดขึ้น ส่วนมาตรการลดภาระค่าครองชีพของรัฐ ทั้ง 3 โครงการเพื่อบรรเทาความเดือดร้อนของประชาชน โดยประชาชนสามารถใช้ ได้จนถึงวันที่ 30 เมษายน 2565” นายธนกร กล่าว
รัฐบาลไทย-ข่าวทำเนียบรัฐบาล-ปลัด สธ.วาง 5 มาตรการสนับสนุนการใช้ "กัญชา" อย่างปลอดภัยต่อสุขภาพ ไม่สนับสนุนการสูบ
วันพฤหัสบดีที่ 30 มิถุนายน 2565
ปลัด สธ.วาง 5 มาตรการสนับสนุนการใช้ "กัญชา" อย่างปลอดภัยต่อสุขภาพ ไม่สนับสนุนการสูบ
ปลัดกระทรวงสาธารณสุข เผย วาง 5 มาตรการสนับสนุนการใช้ "กัญชา" อย่างปลอดภัย เน้นให้ความรู้การนําไปใช้ประโยชน์ในการดูแลสุขภาพ ควบคุมด้วยกฎหมายให้กลิ่นและควันเป็นเหตุรําคาญ ควบคุมการเข้าถึงใน 3 กลุ่ม วางระบบรายงานการเฝ้าระวังผลกระทบ
ปลัดกระทรวงสาธารณสุข เผย วาง 5 มาตรการสนับสนุนการใช้ "กัญชา" อย่างปลอดภัย เน้นให้ความรู้การนําไปใช้ประโยชน์ในการดูแลสุขภาพ ควบคุมด้วยกฎหมายให้กลิ่นและควันเป็นเหตุรําคาญ ควบคุมการเข้าถึงใน 3 กลุ่ม วางระบบรายงานการเฝ้าระวังผลกระทบ ยังไม่พบการรับพิษจากกัญชาหรือด้านจิตประสาทมากขึ้น ส่วนการใช้ทางการแพทย์มีผลข้างเคียงน้อยมาก พร้อมวางระบบดูแลรักษาทุกจังหวัด กรณีฝ่าฝืนกฎหมาย เจ้าหน้าที่ที่เกี่ยวข้องต้องดําเนินการ
วันนี้ (30 มิถุนายน 2565) ที่โรงแรมรามาการ์เดนส์ กรุงเทพฯ นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุขสนับสนุนการใช้กัญชาทางการแพทย์เพื่อดูแลสุขภาพ ไม่ได้สนับสนุนเรื่องของการสูบ การเสพ หรือการสันทนาการ โดยมีการวางมาตรการ 5 ด้านเพื่อสนับสนุนการใช้กัญชาอย่างปลอดภัย คือ 1.การส่งเสริมการใช้ทางการแพทย์และสุขภาพ ให้ความรู้ประชาชนทั้งเรื่องประโยชน์ เรื่องโทษ และการใช้อย่างเหมาะสมต่อสุขภาพ โดยจัดทําคู่มือการใช้กัญชาอย่างเข้าใจ และมีแนวทางการใช้กัญชาทางการแพทย์ทั้งแผนปัจจุบันและแผนไทย 2.การควบคุมด้วยกฎหมาย ขณะนี้มีกฎหมายควบคุมการเสพที่สาธารณะ เรื่องกลิ่นและควันเป็นเหตุรําคาญ มีการออกประกาศไม่ให้ใช้ในผู้ที่ต่ํากว่าอายุ 20 ปี หญิงตั้งครรภ์ และหญิงให้นมบุตร และยังมีตัวแทนร่วมเป็นกรรมาธิการปรับแก้ไขร่าง พ.ร.บ.กัญชง กัญชา พ.ศ. ... ซึ่งรองนายกรัฐมนตรีและรัฐมนตรีว่าการกระทรวงสาธารณสุขให้นโยบายชัดเจนว่าต้องสนับสนุนกัญชาทางการแพทย์ ไม่สนับสนุนการเสพและสันทนาการ จึงต้องขับเคลื่อนให้มีการควบคุมป้องกันในกฎหมายกัญชงกัญชา
นพ.เกียรติภูมิกล่าวต่อว่า 3.การเฝ้าระวังป้องกันการใช้ในทางที่ผิด โดยวางระบบรายงานเฝ้าระวังผลการใช้กัญชา ทั้งพิษจากกัญชาหรือปัญหาทางด้านจิตประสาท ซึ่งขณะนี้ได้รับรายงานว่ายังไม่ได้พบมากขึ้น ส่วนระบบรายงานการใช้กัญชาทางการแพทย์แผนปัจจุบันและแพทย์แผนไทยที่มีอยู่เดิม มีการรายงานอาการไม่พึงประสงค์หรือผลข้างเคียงจากการใช้กัญชาทางการแพทย์เพียง 1% และเป็นกลุ่มที่อาการเล็กน้อย เนื่องจากเป็นการใช้อย่างควบคุม 4.การวางระบบการดูแลรักษาพยาบาลและบําบัดรักษา ขณะนี้มีกลุ่มงานสุขภาพจิตและยาเสพติดทุกจังหวัดที่เปิดหอผู้ป่วยรองรับการดูแล และ 5.การกํากับติดตามผลการขับเคลื่อนตามมาตรการที่กําหนด
“สําหรับกรณีที่ไม่ได้ใช้ผ่านการควบคุมหรือไม่เป็นไปตามนโยบายหรือวัตถุประสงค์ของกระทรวงสาธารณสุข เนื่องจากเรามีกฎหมายป้องปรามไว้แล้ว หากมีการฝ่าฝืน เช่น เสพ มวนขาย เจ้าหน้าที่ที่เกี่ยวข้องจะเป็นผู้ดําเนินการ ส่วนเรื่องของผลิตภัณฑ์อาหารและเครื่องดื่ม อย.จะติดตามตรวจสอบหลังการอนุญาตให้มีการใส่สารสกัดกัญชาตามกฎหมายกําหนด โดยในช่วงรอยต่อนี้จะมีการตรวจติดตามอย่างเข้มงวด” นพ.เกียรติภูมิกล่าว
******************************************** 30 มิถุนายน 2565
รัฐบาลไทย-ข่าวทำเนียบรัฐบาล-Cabinet approves revision of “Ying Chai Ying Dai” e-voucher-giveaway scheme
วันพุธที่ 21 กรกฎาคม 2564
Cabinet approves revision of “Ying Chai Ying Dai” e-voucher-giveaway scheme
Cabinet approves revision of “Ying Chai Ying Dai” e-voucher-giveaway scheme
July 20, 2021, Government Spokesperson Anucha Burapachaisri disclosed that the cabinet, in its meeting today, approveda revision to the"Ying Chai Ying Dai" (the more you spend, the more you get) scheme,agovernment’smeasure to alleviatethe plight of people from the impact of COVID-19 pandemicthrough the giveaway of e-vouchers.Detail of the revisionis as follows:
1.Extendingthe“Ying Chai Ying Dai”scheme,originally effective from now until September30, 2021,toNovember 30, 2021
2.Increasing the maximum spending from    5,000 Baht to 10,000 Baht/person/day
3.Reducing the target numberfrom 4,000,000to 1.4 millionpeople, which leads to the downsize ofthe scheme’sbudgetframeworkfrom 28 billionBaht to 9.8 billionBaht, a cut of approximate 18.2 billion Baht
According to the Government Spokesperson,the revision has been made in accordance withan order of the Center for COVID-19 Situation Administration (CCSA)to close department stores, shopping centers, and community malls in themaximum and strict controlled areasfor 14 days(except for supermarkets, pharmacies, and venues for vaccination or other state medical and health services),whichmayalso reduce the number of e-voucher users.
รัฐบาลไทย-ข่าวทำเนียบรัฐบาล-นายกฯ อ้อนคนใต้ รักจังฮู้ ฝากปชช.รักสามัคคี และเรียนรู้ออนไลน์ ให้ทันโลกยุคดิจิทัล
วันพฤหัสบดีที่ 7 ตุลาคม 2564
นายกฯ อ้อนคนใต้ รักจังฮู้ ฝากปชช.รักสามัคคี และเรียนรู้ออนไลน์ ให้ทันโลกยุคดิจิทัล
นายกฯ อ้อนคนใต้ รักจังฮู้ ฝากปชช.รักสามัคคี และเรียนรู้ออนไลน์ ให้ทันโลกยุคดิจิทัล
พล.อ.ประยุทธ์จันทร์โอชานายกรัฐมนตรีลงพื้นที่จ.นครศรีธรรมราชพร้อมกับคณะรัฐมนตรีเพื่อตรวจแผนการป้องกันอุทกภัยและการบริหารจัดการน้ําจากนั้นก็ไปเยี่ยมชมศูนย์ดิจิทัลชุมชนต.มะม่วงสองต้นโดยระบุว่ารัฐบาลมีนโยบายที่จะนําพาประเทศไทยก้าวสู่“ไทยแลนด์4.0”ด้วยการนําเทคโนโลยีดิจิทัลเข้ามามีบทบาทสําคัญในการขับเคลื่อนเศรษฐกิจและสังคมเพื่อส่งเสริมเศรษฐกิจรากฐานของประเทศให้เข้มแข็งและเพิ่มขีดความสามารถในการแข่งขันในเวทีโลกและการพัฒนาโครงสร้างพื้นฐานดิจิทัลให้มีประสิทธิภาพสูงครอบคลุมทั่วประเทศโดยฝากประชาชนเรียนรู้ออนไลน์ให้ทันโลกยุคดิจิทัล
นอกจากนี้นายกรัฐมนตรียังได้กล่าวบอกรักคนใต้ว่ารักจังฮู้ พร้อมกับฝากให้ทุกคนรักกันเพื่อดํารงไว้ซึ่งความเป็นชาติศาสนาพระมหากษัตริย์ขณะที่นายชัยวุฒิธนาคมานุสรณ์รมว.ดิจิทัลเพื่อเศรษฐกิจเเละสังคมได้เปิดเผยว่าด้วยนโยบายขับเคลื่อนเศรษฐกิจดิจิทัลขณะนี้ทางกระทรวงเตรียมที่จะเปิดศูนย์ดิจิทัลเพิ่มเติมเพื่อเพิ่มโอกาสให้ประชาชนในการเข้าถึงเเละเรียนรู้ระบบออนไลน์ทั้งในเรื่องการส่งเสริมอาชีพค้าขายการพัฒนาการเกษตรร่วมถึงการส่งเสริมการเรียนรู้ของเด็กเเละเยาวชนทั้งนี้ยังฝากเตือนภัยให้ประชาชนให้ระมัดระวังภัยจากการถูกหลอกหรือฉ้อโกงจากออนไลน์ซึ่งถ้าประชาชนเดือดร้อนสามารถเเจ้งไปได้ที่หมายเลข1212ตลอด24ชั่วโมง
************
รัฐบาลไทย-ข่าวทำเนียบรัฐบาล-ลุงป้อม ถกบอร์ดอวกาศ ตั้งคณะทำงานจัดทำนโยบายดาวเทียมแห่งชาติ เพื่อประโยชน์ในการพัฒนาประเทศในทุกมิติ
วันศุกร์ที่ 4 มีนาคม 2565
ลุงป้อม ถกบอร์ดอวกาศ ตั้งคณะทํางานจัดทํานโยบายดาวเทียมแห่งชาติ เพื่อประโยชน์ในการพัฒนาประเทศในทุกมิติ
ลุงป้อม ถกบอร์ดอวกาศ ตั้งคณะทํางานจัดทํานโยบายดาวเทียมแห่งชาติ เพื่อประโยชน์ในการพัฒนาประเทศในทุกมิติ
วันนี้ (4 มี.ค. 65) เวลา 10.00 น. พล.อ.ประวิตร วงษ์สุวรรณ รองนายกรัฐมนตรี ในฐานะประธานคณะกรรมการนโยบายอวกาศแห่งชาติ เป็นประธานการประชุมคณะกรรมการนโยบายอวกาศแห่งชาติ ครั้งที่ 1/2565 ผ่านทางระบบการประชุมออนไลน์ โดยมีนายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วย นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ เข้าร่วม
พล.อ.ประวิตร กล่าวว่า ที่ประชุมวันนี้ ได้พิจารณาให้มีการแต่งตั้งคณะทํางานจัดทํานโยบายการดําเนินงานดาวเทียมแห่งชาติ โดยมีภารกิจเร่งด่วนลําดับแรกคือ จัดทําข้อเสนอดาวเทียมแห่งชาติ เพื่อนํามาเสนอต่อคณะกรรมการนโยบายอวกาศแห่งชาติ ก่อนนําเข้าสู่การพิจารณาของคณะรัฐมนตรี เพื่ออนุมัติการดําเนินการโครงการดาวเทียมแห่งชาติต่อไป
ปัจจุบันข้อมูลดาวเทียมประเภทต่างๆ มีความสําคัญต่อการพัฒนาประเทศเป็นอย่างยิ่ง ดังนั้น การจัดทํานโยบายเกี่ยวกับดาวเทียมของประเทศจึงมีความจําเป็น ที่จะต้องกําหนดทิศทางทั้งการจัดสร้างเพื่อให้ประเทศมีดาวเทียมเป็นของตนเอง การสร้างความร่วมมือในการใช้งานข้อมูลดาวเทียม การประยุกต์ใช้เทคโนโลยีต่างๆ ร่วมกับข้อมูลดาวเทียม เพื่อประโยชน์สูงสุดต่อการพัฒนาทั้งทางด้านเศรษฐกิจ สังคม สิ่งแวดล้อม และความมั่นคงของประเทศ
สําหรับองค์ประกอบในคณะทํางานฯ ชุดดังกล่าว จะมีเลขาธิการคณะกรรมการดิจิทัลเพื่อเศรษฐกิจและสังคมแห่งชาติ เป็นประธานคณะทํางาน เจ้ากรมเทคโนโลยีสารสนเทศและอวกาศกลาโหม สํานักงานปลัดกระทรวงกลาโหม และผู้อํานวยการสํานักงานพัฒนาเทคโนโลยีอวกาศและภูมิสารสนเทศ เป็นรองประธานคณะทํางาน โดยมีผู้ทรงคุณวุฒิในสาขาที่เกี่ยวข้อง ผู้บริหารหน่วยงานที่เกี่ยวข้อง รวมถึงผู้แทนกระทรวงดิจิทัลเพื่อเศรษฐกิจและสังคม (ดีอีเอส) และผู้แทนสํานักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) ร่วมเป็นคณะทํางาน
ด้าน นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ กล่าวต่อว่า ทั้งนี้ ได้มีการจําแนกข้อมูลดาวเทียมตามประเภทของดาวเทียมได้ 5 ประเภท ได้แก่ 1.ดาวเทียมสื่อสาร 2.ดาวเทียมสํารวจทรัพยากร 3.ดาวเทียมระบุพิกัด 4.ดาวเทียมอุตุนิยมวิทยา (พยากรณ์อากาศ) และ 5.ดาวเทียมเพื่อการทดลองทางวิทยาศาสตร์ ซึ่งข้อมูลดาวเทียมมีความสําคัญกับการดําเนินงานตามภารกิจของหน่วยงานภาครัฐ สามารถนํามาใช้ประกอบการวางแผน จัดทํานโยบายต่าง ๆ ให้ตอบสนองความต้องการที่แท้จริงของประเทศไทยได้เป็นอย่างดีในทุกมิติ
โดยหลังจากภารกิจเร่งด่วนจัดทําข้อเสนอโครงการดาวเทียมแห่งชาติ คณะทํางานฯ ชุดดังกล่าว ยังมีหน้าที่จัดทําข้อมูลการใช้ข้อมูลดาวเทียมประเภทต่าง ๆ ของหน่วยงานภาครัฐ ตลอดจนจัดทํานโยบายและแผนการใช้ประโยชน์จากดาวเทียมแต่ละประเภท เพื่อสนับสนุนภารกิจของหน่วยงานภาครัฐ และส่งเสริมการพัฒนาประเทศ
*********************
รัฐบาลไทย-ข่าวทำเนียบรัฐบาล-ดีอีเอส ร่วมทุกภาคส่วนบูรณาการความร่วมมือ เร่งมาตรการป้องกันปราบปรามมิจฉาชีพออนไลน์
วันพุธที่ 24 พฤศจิกายน 2564
ดีอีเอส ร่วมทุกภาคส่วนบูรณาการความร่วมมือ เร่งมาตรการป้องกันปราบปรามมิจฉาชีพออนไลน์
ดีอีเอส ร่วมทุกภาคส่วนบูรณาการความร่วมมือ เร่งมาตรการป้องกันปราบปรามมิจฉาชีพออนไลน์
เมื่อวันที่ 23 พฤศจิกายน 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมเร่งรัดติดตามการป้องกันปราบปรามมิจฉาชีพออนไลน์ ณ ห้องประชุม M1 ชั้น 9 พร้อมด้วยนายทศพล เพ็งส้ม ผู้ช่วยรัฐมนตรีประจําสํานักนายกรัฐมนตรี ปฏิบัติหน้าที่ประจํากระทรวงดิจิทัลฯ นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลฯ และนายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลฯ โดยมีตัวแทนจากภาคส่วน ที่เกี่ยวข้องเข้าร่วม ประกอบด้วย ธนาคารแห่งประเทศไทย สมาคมธนาคารไทย กองบัญชาการตํารวจสืบสวนสอบสวนอาชญากรรมทางเทคโนโลยี (บช.สอท.) สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เพื่อหาแนวทางบูรณาการความร่วมมือ และเร่งรัดติดตามดําเนินคดีผู้กระทําผิด ตลอดจนร่วมหารือแนวทางทํางานในมิติการป้องกัน เพื่อคุ้มครองไม่ให้ประชาชนตกเป็นเหยื่อการหลอกลวงทางออนไลน์ และการหลอกลวงผ่านเอสเอ็มเอสโดยรู้เท่าไม่ถึงการณ์ ทั้งนี้ได้กําชับให้การดําเนินการช่วยเหลือผู้ประสบเหตุเป็นไปอย่างรวดเร็วที่สุด
***********************
รัฐบาลไทย-ข่าวทำเนียบรัฐบาล-กรมการขนส่งทางบก เผยสถิติการใช้บริการช่องทางชำระภาษีรถประจำปีในเขตกรุงเทพมหานคร ประจำเดือนพฤษภาคม 2564 ยอดใช้บริการช่องทางออนไลน์สูงสุดในรอบปีงบประมาณ 2564
วันจันทร์ที่ 28 มิถุนายน 2564
กรมการขนส่งทางบก เผยสถิติการใช้บริการช่องทางชําระภาษีรถประจําปีในเขตกรุงเทพมหานคร ประจําเดือนพฤษภาคม 2564 ยอดใช้บริการช่องทางออนไลน์สูงสุดในรอบปีงบประมาณ 2564
...
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) มุ่งพัฒนาช่องทางการให้บริการรับชําระภาษีรถประจําปีให้มีประสิทธิภาพและตอบสนองความต้องการของประชาชน จึงได้พัฒนาบริการรับชําระภาษีรถประจําปีผ่านระบบออนไลน์ เพื่ออํานวยความสะดวกให้ประชาชนเจ้าของรถไม่ต้องเดินทางมาที่สํานักงานขนส่ง โดยรถที่ค้างชําระภาษีเกินกว่า 1 ปี หรือรถเก๋ง รถกระบะ รถตู้ ที่มีอายุการใช้งานเกิน 7 ปี หรือรถจักรยานยนต์ที่มีอายุการใช้งานเกิน 5 ปี ต้องนํารถเข้าตรวจสภาพและมีผลผ่านการตรวจสภาพรถจากสถานตรวจสภาพรถ (ตรอ.) ก่อนดําเนินการชําระภาษีรถผ่านช่องทางออนไลน์ที่เว็บไซต์ ขบ. https://eservice.dlt.go.th หรือผ่านแอปพลิเคชัน DLT Vehicle Tax ส่งผลให้สถิติการให้บริการชําระภาษีรถยนต์ผ่านระบบออนไลน์ประจําเดือนพฤษภาคม 2564 สูงสุดในรอบปีงบประมาณ 2564 โดยเฉพาะผ่านทางเว็บไซต์ https://eservice.dlt.go.th/ มีจํานวนผู้ใช้บริการสูงถึง 50,753 คัน และผ่านแอปพลิเคชัน DLT Vehicle Tax มีผู้ใช้บริการจํานวน 3,253 คัน โดยเชื่อมั่นว่าหลังจากนี้จะได้รับความนิยมจากประชาชนเจ้าของรถเพิ่มขึ้นต่อเนื่อง เพราะไม่ต้องเดินทางมาที่สํานักงานขนส่ง อยู่ที่ไหนก็สามารถชําระภาษีรถประจําปีได้ ในส่วนของสถิติการรับชําระภาษีรถประจําปีที่สํานักงานขนส่งกรุงเทพมหานคร พื้นที่ 1 - 5 มีผู้ใช้บริการจํานวน 374,945 คัน บริการเลื่อนล้อต่อภาษี (Drive Thru for Tax) จํานวน 59,352 คัน ในขณะที่การให้บริการชําระภาษีผ่านตู้รับชําระภาษีรถประจําปีอัตโนมัติ (Kiosk) มีผู้ใช้บริการจํานวน 1,403 คัน เคาน์เตอร์เซอร์วิส มีผู้ใช้บริการจํานวน 13,616 คัน ที่ทําการไปรษณีย์ จํานวน 809 คัน และผ่านแอปพลิเคชัน mPAY และ Truemoney Wallet จํานวน 1,000 คัน รวมมียอดผู้ใช้บริการชําระภาษีประจําเดือนพฤษภาคม 2564 จํานวนทั้งสิ้น 505,131 คัน
รองอธิบดีกรมการขนส่งทางบก กล่าวเพิ่มเติมว่า เจ้าของรถสามารถชําระภาษีรถล่วงหน้าก่อนครบกําหนด 90 วัน ก่อนวันที่ภาษีรถสิ้นอายุได้ผ่านทุกช่องทางต่าง ๆ ทั้งภายในสํานักงานขนส่ง และภายนอก อาทิ เคาน์เตอร์เซอร์วิสร้านสะดวกซื้อเซเว่นอีเลฟเว่น แอปพลิเคชัน Truemoney Wallet mPAY ที่ทําการไปรษณีย์ และธนาคารเพื่อการเกษตรและสหกรณ์ (ธ.ก.ส.) ส่วนการบริการชําระภาษีรถประจําปีที่ห้างสรรพสินค้าในวันเสาร์ - อาทิตย์ ช้อปให้พอ แล้วต่อภาษี หรือ Shop Thru for Tax ในพื้นที่กรุงเทพมหานครและปริมณฑลบางส่วน อยู่ในระหว่างการติดตามประเมินสถานการณ์กับทุกฝ่ายที่เกี่ยวข้อง แต่สําหรับต่างจังหวัดให้ขึ้นอยู่กับการพิจารณาความเหมาะสมร่วมกับจังหวัดหรือคณะกรรมการโรคติดต่อจังหวัด หากมีความเห็นว่าสามารถดําเนินการได้ก็ให้ถือปฏิบัติตามมติของจังหวัดหรือคณะกรรมการโรคติดต่อจังหวัด ทั้งนี้ การให้บริการประชาชนในทุกกระบวนงานต้องดําเนินการภายใต้มาตรการป้องกันและควบคุมการแพร่ระบาดโรคติดเชื้อไวรัส COVID-19 อย่างเคร่งครัด เพื่อลดความเสี่ยงในการติดต่อแพร่กระจายของโรค
รัฐบาลไทย-ข่าวทำเนียบรัฐบาล-คณะกรรมการวิชาการ ฯ ชี้วัคซีนซิโนแวคมีประสิทธิผลสามารถลดการติดเชื้อโควิด 19 สายพันธุ์อัลฟาได้ร้อยละ 71-91
วันจันทร์ที่ 28 มิถุนายน 2564
คณะกรรมการวิชาการ ฯ ชี้วัคซีนซิโนแวคมีประสิทธิผลสามารถลดการติดเชื้อโควิด 19 สายพันธุ์อัลฟาได้ร้อยละ 71-91
คณะกรรมการวิชาการในคณะกรรมการโรคติดต่อแห่งชาติ และอนุกรรมการสร้างเสริมภูมิคุ้มกันโรคในคณะกรรมการวัคซีนแห่งชาติ สรุปผลการศึกษาประสิทธิผลของวัคซีนซิโนแวคในการป้องกันการติดเชื้อในกลุ่มผู้สัมผัสเสี่ยงสูงและบุคลากรสาธารณสุขจากการใช้จริงในประเทศไทย
คณะกรรมการวิชาการในคณะกรรมการโรคติดต่อแห่งชาติ และอนุกรรมการสร้างเสริมภูมิคุ้มกันโรคในคณะกรรมการวัคซีนแห่งชาติ สรุปผลการศึกษาประสิทธิผลของวัคซีนซิโนแวคในการป้องกันการติดเชื้อในกลุ่มผู้สัมผัสเสี่ยงสูงและบุคลากรสาธารณสุขจากการใช้จริงในประเทศไทย ที่จังหวัดภูเก็ต สมุทรสาคร เชียงราย และฐานข้อมูลกรมควบคุมโรค โดยผู้ที่ได้รับวัคซีนครบ2 เข็มอย่างน้อย 14 วันสามารถลดการติดเชื้อโควิดสายพันธุ์อัลฟาได้ ร้อยละ71 - 91 โดยคนที่ได้รับวัคซีนยังไม่พบการเสียชีวิตจากโควิด
วันนี้ (28 มิถุนายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ภายหลังการประชุมศูนย์ปฏิบัติการฉุกเฉินด้านการแพทย์และสาธารณสุขว่า คณะกรรมการวิชาการในคณะกรรมการโรคติดต่อแห่งชาติ และอนุกรรมการสร้างเสริมภูมิคุ้มกันโรคในคณะกรรมการวัคซีนแห่งชาติ ได้สรุปผลการศึกษาประสิทธิผลของวัคซีน Coronavac ของบริษัทซิโนแวค ในการป้องกันการติดเชื้อจากการใช้จริงในประเทศไทยช่วงเมษายนและพฤษภาคม ซึ่งเป็นช่วงที่มีการระบาดของเชื้อโควิด 19 สายพันธุ์อัลฟา พบว่าผู้ที่ได้รับวัคซีนซิโนแวคครบ 2 เข็มอย่างน้อย 14 วัน มีประสิทธิผลในการลดการติดเชื้อโควิดสายพันธุ์อัลฟาได้ร้อยละ 71 -91 โดยแยกการศึกษาในกลุ่มผู้สัมผัสเสี่ยงสูงที่จังหวัดภูเก็ต มีประสิทธิผลป้องกันการติดเชื้อร้อยละ 90.7 ศึกษาที่จังหวัดสมุทรสาคร มีประสิทธิผลร้อยละ 90.5 ส่วนการศึกษาในกลุ่มบุคลากรสาธารณสุขจากเหตุการณ์การติดเชื้อที่จังหวัดเชียงราย พบวัคซีนมีประสิทธิผลร้อยละ 82.8 และจากฐานข้อมูลกรมควบคุมโรค ศึกษาในบุคลากรสาธารณสุข พบมีประสิทธิผลร้อยละ 70.9 โดยคนที่ได้รับวัคซีน ไม่มีผู้ใดเสียชีวิตจากโควิด ส่วนประสิทธิผลต่อสายพันธุ์เดลต้าที่พบการระบาดเพิ่มมากขึ้น อยู่ระหว่างการศึกษารวบรวมข้อมูล
นอกจากนี้ จากการติดตามข้อมูลประสิทธิผลของวัคซีนCoronavac หลังมีการใช้จริงโดยสถาบันวัคซีนแห่งชาติ พบว่า ที่ประเทศอินโดนีเซีย รายงานว่าหลังฉีดวัคซีนครบ 2 โดส ป้องกันการป่วยที่มีอาการร้อยละ 94ป้องกันการเสียชีวิตได้ร้อยละ98 การศึกษาที่ประเทศชิลี พบป้องกันการป่วยที่รุนแรงร้อยละ 89 และที่เมืองเซอร์รานา ประเทศบราซิล หลังฉีดครบ 2 โดส ป้องกันการป่วยที่มีอาการได้ร้อยละ 80 และป้องกันการเสียชีวิตได้ร้อยละ 95
ผลการศึกษาประสิทธิผลของวัคซีนในการใช้จริง (Real World Study) ในประเทศไทยและประเทศอื่นๆ พบผลสอดคล้องกันว่า วัคซีนโคโรนาแวคมีประสิทธิผลสูงเพียงพอพอในการป้องกันโควิด 19 โดยสามารถลดการติดเชื้อโควิด 19 ได้ระหว่างร้อยละ 71-91 และลดการป่วยหนักและเสียชีวิตได้มากกว่าร้อยละ 95 ในผู้ที่ได้รับวัคซีนครบ 2 เข็มแล้วอย่างน้อย 14 วัน
********************************** 28 มิถุนายน 2564
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรมโดดซ้อนฮาเล่ย์ ร่วมฉลองครบ 1 ปีปลดล็อกกระท่อมเมืองคอน ย้ำต้องผลักดันเป็นอาหารเพิ่มรายได้เกษตรกร
วันพฤหัสบดีที่ 25 สิงหาคม 2565
รัฐมนตรีว่าการกระทรวงยุติธรรมโดดซ้อนฮาเล่ย์ ร่วมฉลองครบ 1 ปีปลดล็อกกระท่อมเมืองคอน ย้ําต้องผลักดันเป็นอาหารเพิ่มรายได้เกษตรกร
รัฐมนตรีว่าการกระทรวงยุติธรรมโดดซ้อนฮาเล่ย์ ร่วมฉลองครบ 1 ปีปลดล็อกกระท่อมเมืองคอน ย้ําต้องผลักดันเป็นอาหารเพิ่มรายได้เกษตรกร แนะราชการต้องใจกว้างจะจบเร็ว พร้อมค้านนําเข้าจากต่างประเทศเพราะทํากฎหมายเพื่อให้คนไทยได้ประโยชน์ทางเศรษฐกิจ
วันที่ 25 สิงหาคม 2565 เวลา 16.30 น. ที่โรงแรมทวินโลตัส อ.เมือง จ.นครศรีธรรมราช นายสมศักดิ์ เทพสุทิน รมว.ยุติธรรม พร้อมด้วย นายวิชัย ไชยมงคล เลขาธิการ ป.ป.ส. ซ้อนท้ายขบวนมอเตอร์ไซค์ Harley Davidson ไปเปิดงาน“สร้างเศรษฐกิจเพื่อชาวใต้ เปลี่ยนพืชกระท่อม เป็นเงินสด” ที่ตลาดลีวัฒนา โดยมี นายสมพงษ์ มากมณี รองผู้ว่าราชการจังหวัดนครศรีธรรมราช นายธีระยุทธ วานิชชัง ผู้ช่วย รมว.อุตสาหกรรม พล.ต.ต.สมชาย ซื่อต่อตระกูล ผบก.ภ.จว.นครศรีธรรมราช นายสัณหพจน์ สุขศรีเมือง นายสายัณห์ ยุติธรรม ส.ส.นครศรีธรรมราช พรรคพลังประชารัฐ นายยงยศ แก้วเขียว ประธานชมรมกํานัน ผู้ใหญ่บ้านแป่งประเทศไทย และประชาชนร่วมงาน
นายสมศักดิ์ กล่าวว่า ตั้งแต่เป็น รมว.ยุติธรรม ตนเดินทางมา จ.นครศรีธรรมราช ครั้งนี้ถือเป็นครั้งที่ 4 โดยพื้นที่ปลูกกระท่อมใน จ.นครศรีธรรมราช มีประชาชนขึ้นทะเบียนแล้ว 2,878 ราย จํานวน 249,169 ต้น ที่มีการปลูกกระท่อมหนาแน่น คือ อ.จุฬาภรณ์ ลานสกา และชะอวด วันนี้ครบรอบ 1 ปีที่กระท่อมถูกกฎหมาย เราร่างกฎหมายปลดล็อกพืชกระท่อม ใช้เวลา 547 วัน หรือ 1 ปีครึ่ง ผลักดันจนสําเร็จเวลานี้ยังมี ร่างพ.ร.บ.พืชกระท่อม ที่อยู่ระหว่างการรอโปรดเกล้าฯ บังคับใช้เป็นกฎหมาย ปัญหาของพืชกระท่อมหลังปลดล็อกมา 1 ปี มีการปลูกอย่างเสรีทําให้ราคาตกลง จากเมื่อก่อนกิโลกรัมละ 400-600 บาท ปัจจุบันราคาขายปลีกเหลือ 200 บาท ขายส่ง 120-150 บาท
นายสมศักดิ์ กล่าวว่า วันนี้ประชาชนยังขาดการสนับสนุนที่ดีจากภาครัฐ ทั้งเรื่องการวิจัย พัฒนามาตรฐาน และการให้ความรู้ทางวิชาการ การสนับสนุนเรื่องการส่งออก การทําเป็นผลิตภัณฑ์ต่างๆ ซึ่งตลาด อเมริกา และ จีน ต้องการมาก รวมถึงการผลักดันแก้ไขกฎหมายที่เกี่ยวข้องกับผลิตภัณฑ์สมุนไพร ยา อาหาร เครื่องสําอางค์ ซึ่งกํากับและควบคุม โดยองค์การอาหารและยา (อย.) โดยป.ป.ส. ไม่ได้นิ่งนอนใจ ประสานกับหลายหน่วยงานเพื่อให้เกิดมิติรอบด้าน เดินหน้าร่วม 8 องค์กร และ 4 มหาวิทยาลัย และเราได้เตรียมนําผู้ประกอบการพบ อย. เพื่อหารือการสร้างผลิตภัณฑ์จากกระท่อม และให้ป.ป.ส.ตั้งคณะกรรมการเพื่อประสานงานและศึกษาแนวทาง เราจะต่อสู้ให้กระท่อมเป็นอาหารและเครื่องดื่มอย่างถาวร หากหน่วยงานราชการใจกว้างก็จะจบเร็ว เพราะในเมื่อปู่ย่าตายายเรากินกันมานานแล้วก็ไม่มีปัญหาอะไร
"ผมขอย้ําอีกครั้งว่าเราจะเปลี่ยนกระท่อมเป็นอาหารและเครื่องดื่ม เพื่อให้ชาวบ้านมีรายได้เพิ่มขึ้น นอกจากนี้ผม ไม่สนับสนุนการนําเข้าใบกระท่อมจากต่างประเทศ เพื่อให้คนไทยได้ประโยชน์เต็มที่ การผ่านกฎหมายนี้เพื่อประโยชน์ในการใช้ชีวิตและเศรษฐกิจของคนไทย ตนอยากนํากระท่อมส่งออก แต่ยังติดที่ราคาบ้านเรายังแพงกว่าเพื่อนบ้าน แต่เราจะพยายาม ใครมีข้อมูลอะไรขอให้ช่วยนําเสนอกันมา และต้องฝากแจ้งเบาะแสยาเสพติดด้วยที่สายด่วน 1386 สุดท้ายผมต้องขอบคุณชาวใต้อีกครั้งที่สนับสนุนผม เป็นกําลังใจให้ผม ผ่านกฎหมายกระท่อม จนประสบความสําเร็จ"นายสมศักดิ์ กล่าว
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เร่งผลักดันการพัฒนาท่าเรืออัจฉริยะ (Smart Port) ท่าเรือแหลมฉบัง
วันพฤหัสบดีที่ 20 มกราคม 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เร่งผลักดันการพัฒนาท่าเรืออัจฉริยะ (Smart Port) ท่าเรือแหลมฉบัง
สู่การเป็นเมืองอัจฉริยะ Smart City
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม กล่าวถึงการพัฒนาท่าเรืออัจฉริยะ (Smart Port) ในพื้นที่ท่าเรือแหลมฉบัง สู่การเป็นเมืองอัจฉริยะ Smart City โดยการท่าเรือแห่งประเทศไทย ร่วมกับสํานักงานส่งเสริมเศรษฐกิจดิจิทัล ผลักดันนโยบายการบริหารการจราจร และการบูรณาการด้านข้อมูลเทคโนโลยีดิจิทัลภายในกรอบระยะเวลา 3 ปี ในการเชื่อมโยงข้อมูลการขนส่งหลากหลายรูปแบบ ทั้งทางถนน ทางเรือและทางรางร่วมกับหน่วยงานที่เกี่ยวข้อง อาทิ สายเรือ ผู้ประกอบการท่าเทียบเรือ ผู้ประกอบการรถขนส่งสินค้า ผ่านระบบเทคโนโลยีดิจิทัล ได้แก่ Smart Port Traffic (ระบบจัดการข้อมูลการจราจร) Smart Port EDI (ระบบเชื่อมต่อ Big Dataจากระบบต่าง ๆ) Smart Port Payment (ระบบชําระเงินแบบ QR Code)
และสําหรับโครงการพัฒนา Smart City ในพื้นที่ท่าเรือแหลมฉบัง ประกอบด้วย การส่งเสริมด้านการบูรณาการข้อมูลกับหน่วยงาน ที่เกี่ยวข้อง อาทิ สายเรือ ผู้ประกอบการท่าเทียบเรือ กรมศุลกากร ผู้ประกอบการขนส่งสินค้า พัฒนาระบบการบริหารจัดการท่าเรืออัจฉริยะ (Smart Port) และระบบอิเล็กทรอนิกส์ เพื่อช่วยบริหารเวลารถบรรทุกสินค้าเข้าออก (Truck Queue) เป็นต้น มีวัตถุประสงค์เพื่อมุ่งพัฒนาระบบท่าเรืออัจฉริยะ (Smart Port System) ส่งเสริมให้เกิดการต่อยอดการใช้ประโยชน์จากข้อมูลท่าเรืออัจฉริยะให้มีศักยภาพ เพิ่มความคล่องตัวในการบริหารจัดการตู้คอนเทนเนอร์ ลดต้นทุนโลจิสติกส์ แก้ปัญหาการจราจร ลดมลภาวะและปัญหาสิ่งแวดล้อม เพิ่มคุณภาพชีวิตให้กับชุมชนโดยรอบท่าเรือฯ
รัฐบาลไทย-ข่าวทำเนียบรัฐบาล-ครม. ไฟเขียว เสนออุทยานแห่งชาติภูกระดึง และเขตรักษาพันธุ์สัตว์ป่าภูเขียว - อุทยานแห่งชาติน้ำหนาว เป็นอุทยานมรดกแห่งอาเซียน
วันอาทิตย์ที่ 3 เมษายน 2565
ครม. ไฟเขียว เสนออุทยานแห่งชาติภูกระดึง และเขตรักษาพันธุ์สัตว์ป่าภูเขียว - อุทยานแห่งชาติน้ําหนาว เป็นอุทยานมรดกแห่งอาเซียน
.....
ที่ประชุม ครม. (29 มี.ค. 65) เห็นชอบการเสนออุทยานแห่งชาติภูกระดึง และเขตรักษาพันธุ์สัตว์ป่าภูเขียว - อุทยานแห่งชาติน้ําหนาวเป็นอุทยานมรดกแห่งอาเซียน โดยกระทรวงทรัพยากรธรรมชาติและสิ่งแวดล้อมจะจัดส่งเอกสารให้ศูนย์อาเซียนว่าด้วยความหลากหลายทางชีวภาพตามขั้นตอน ก่อนนําเข้าที่ประชุมระดับรัฐมนตรีอาเซียนด้านสิ่งแวดล้อม เพื่อรับรองการขึ้นทะเบียนต่อไป
.
จุดเด่นของอุทยานแห่งชาติภูกระดึง จ.เลย คือ เป็นภูเขาหินทรายยอดตัดหนึ่งเดียวในอาเซียน เป็นแหล่งพืชพันธุ์หายาก สัตว์ป่าสงวนและสัตว์ป่าคุ้มครอง มีประเพณีท้องถิ่น คือ กิจกรรมสรงน้ําพระพุทธเมตตา สําหรับเขตรักษาพันธุ์สัตว์ป่าภูเขียว - อุทยานแห่งชาติน้ําหนาว จ.เพชรบูรณ์ มีความหลากหลายทางธรณีวิทยาและถ้ํา เป็นแหล่งพืชพันธุ์หายาก สัตว์ป่าสงวนและสัตว์ป่าคุ้มครอง และมีประเพณีท้องถิ่น เช่น ประเพณีการแขวนทุง (แขวนธง) ประเพณีบุญบั้งไฟ เป็นต้น
.
ขณะนี้ ประเทศไทยมีพื้นที่อุทยานมรดกแห่งอาเซียนทั้งหมด 7 แห่ง ได้แก่ อุทยานแห่งชาติเขาใหญ่, อุทยานแห่งชาติตะรุเตา, กลุ่มอุทยานแห่งชาติหมู่เกาะสุรินทร์ หมู่เกาะสิมิลัน และอ่าวพังงา, กลุ่มป่าแก่งกระจาน (อุทยานแห่งชาติแก่งกระจาน - อุทยานแห่งชาติกุยบุรี - เขตรักษาพันธุ์สัตว์ป่าแม่น้ําภาชี), อุทยานแห่งชาติหาดเจ้าไหม - เขตห้ามล่าสัตว์ป่าหมู่เกาะลิบง, อุทยานแห่งชาติหมู่เกาะอ่างทอง และอุทยานแห่งชาติเขาสก
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“กรุงไทย” สำรองเงินสดรองรับการจับจ่ายช่วงเทศกาลตรุษจีน 31,280 ล้านบาท
วันอังคารที่ 25 มกราคม 2565
“กรุงไทย” สํารองเงินสดรองรับการจับจ่ายช่วงเทศกาลตรุษจีน 31,280 ล้านบาท
กรุงไทยสํารองเงินสดช่วงเทศกาลตรุษจีนปี 2565 เพื่อรองรับการจับจ่ายของลูกค้า ประชาชน ทั้งการใช้บริการที่สาขา และเครื่อง ATM ระหว่างวันที่ 29 มกราคม ถึงวันที่ 3 กุมภาพันธ์ 2565 จํานวน 31,280 ล้านบาท
ธนาคารกรุงไทยได้เตรียมสํารองเงินสดช่วงเทศกาลตรุษจีนปี 2565 เพื่อรองรับการจับจ่ายของลูกค้า ประชาชน ทั้งการใช้บริการที่สาขา และเครื่อง ATM ระหว่างวันที่ 29 มกราคม ถึงวันที่ 3 กุมภาพันธ์ 2565 จํานวน 31,280 ล้านบาท แบ่งเป็นการสํารองในเขต กทม. จํานวน 6,390 ล้านบาท และเขตภูมิภาค จํานวน 24,890 ล้านบาท โดยสํารองสําหรับสาขาทั่วประเทศ 1,007 สาขา จํานวน 6,890 ล้านบาท และสํารองสําหรับเครื่อง ATM 9,400 เครื่อง จํานวน 24,390 ล้านบาท
อย่างไรก็ตาม จากสถานการณ์การแพร่ระบาดของโควิด-19 ในขณะนี้ ธนาคารขอแนะนําลูกค้าและประชาชนทําธุรกรรมทางการเงินผ่านโมบายแบงกิ้ง หรือมอบอั่งเปาดิจิทัลผ่านแอปพลิเคชัน Krungthai NEXT เพื่อความสะดวกและปลอดภัย ลดการสัมผัสเงินสด และลดความเสี่ยงจากการแพร่ระบาดของโควิด-19